**ILTAKOULU RY  PÖYTÄKIRJA**

**HALLITUKSEN KOKOUS 2/2019**

**Paikka: Pinni A Ylävitonen**

**Aika: keskiviikko 23.1.2019 kello 17.00**

**Paikalla (äänioikeus):**

Samuel Jokela, puheenjohtaja

Juulia Hietala, sihteeri

Arttu Rintanen

Aino Uutela

Elmeri Vasamies

Emilia Kautto

Emmi Nieminen

Henna Hurskainen *poistui klo 17.54*

Jasmin Rikkonen

Karoliina Vaakanainen

Kiia Karvonen

Lotta Ketola

**Paikalla (puheoikeus):**

Terhi Lintumaa *poistui klo 18.19*

Olivia Din Belle *poistui klo 18.19*

1. **Kokouksen avaaminen**

Avataan kokous klo 17.16.

1. **Kokouksen laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan kokouksen pöytäkirjantarkastajiksi Henna Hurskainen ja Emilia Kautto.

1. **Kokouksen esityslistan hyväksyminen**

Ehdotetaan että esityslistaan tehdään seuraavat muutokset: Siirretään kohta *SYYn ainejärjestötuki* kohdan *Varainhankinta* alle. Lisätään kohta *Kalenteriesittely* kohdan *Viestintä* alle. Luodaan kohta 21 *Vuosijuhlat ja edustus.* Hyväksytään muutokset. Hyväksytään esityslista.

1. **Ilmoitusasiat ja posti**

a) Tupa  
Tukea pakolaisille -yhdistys haluaa tulla pitämään infotilaisuuden Tupa-toiminnasta. Iltakoulu varaa tilan tilaisuutta varten ja ilmoitetaan infotilaisuudesta viikkotiedotteessa. Siirretään tilanvaraus alustavasti Juulia Järvenpään vastuulle.

b) Bailataan/Kide

Sovelluksen edustajat tulivat markkinoimaan sekä esittelemään sovellusta ja sen käyttöä. Sovellusta voidaan mahdollisesti käyttää tulevissa tapahtumissa.

1. **Sähköiset päätökset**a) Fiija Maunula ehdotti 11.12.2018, että maksamme HEF Groupille 177,59 euroa pikkujoulujen haalarimerkeistä. Ehdotus hyväksyttiin.

b) Arttu Rintanen ehdotti 12.12.2018 virtuaalista joulukorttia. Ehdotus hyväksyttiin.

c) Fiija Maunula ehdotti 13.12.2018, että maksamme 145 euroa viinijoogatunnista Essi Niemenmaalle ja Enni Heikinmäelle 6 euroa hänen virheellisestä joogamaksustaan. Ehdotus hyväksyttiin.

d) Fiija Maunula ehdotti 17.12.2018, että maksamme 278,50 euroa Evon luonto Oy:lle hvk-mökin vuokraamisesta. Ehdotus hyväksyttiin.

e) Fiija Maunula ehdotti 28.12.2018, että maksamme seuraavat kulukorvaukset:  
Lotta Haataja 142 euroa Brysselin excun korvauksia  
Fanni Toimela 142 euroa Brysselin excun korvauksia  
Emmi Nieminen 142 euroa Brysselin excun korvaukset  
Olivia Din Belle 37,76 euroa Marrasjuhliin ostetuista ruusuista ja vessapaperista, pullatiistain tarpeista, harkka-appron rekvisiitoista, joulusaunan limsoista ja kertakäyttömukeista kekkos-bileisiin  
Juulia Hietala 142 euroa Brysselin excun korvaukset  
Olivia Din Belle Staabi ry:n vuosijuhlien illalliskortin korvaus 42,50 euroa sekä vujulahjasta 20 euroa. Ehdotus hyväksyttiin.

f) Henna Hurskainen ehdotti 8.1.2019, että Boomin ja Staabin kanssa järjestettävien kyykkätreenien lisäksi ei järjestetä toisia treenejä Iltakoulun kesken. Ehdotus hyväksyttiin.

g) Emmi Nieminen ehdotti 9.1.2019, että maksamme Iltakoulun osuuden JKK:n vuoden 2018 Halloweenbileistä eli 30 euroa. Ehdotus hyväksyttiin.

h) Elmeri Vasamies ehdotti 10.1.2019, että järjestetään Staabin ja Man@gerin kanssa kolmioetkot 21.2 ja panostamme siihen rahallisesti noin 330 euroa. Ehdotus hyväksyttiin.

i) Emmi Nieminen ehdotti 11.1.2019 maksettavaksi Kiia Karvoselle kulukorvaus pikkujoulujen tarjoiluista 11,30 euroa ja Messukylän Työväentalolle tilojen vuokrauksesta sitseille 31.1. 500,00 euroa. Ehdotus hyväksyttiin.

j) Samuel Jokela ehdotti 15.1.2019, että jatkamme korvausten osalta aiempaa käytäntöä, eli muiden ainejärjestöjen vuosijuhlille osallistumisesta korvataan puolet illalliskortin hinnasta ja neljäsosa matkakuluista halvimman kulkuvälineen mukaan, Ehdotus hyväksyttiin.

k) Karoliina Vaakanainen ehdotti 18.1.2019 että varataan 30.4 Vappusitsejä varten Messukylän työväentalo, ja jos se ei ole saatavilla niin Hatanpään soutupaviljonki. Ehdotus hyväksyttiin.

1. **Talous**  
   a) taloustilanne

Taloustilanne tällä hetkellä 10 789,69 euroa.

b) laskut ja korvaukset

Ei tällä hetkellä laskuja tai korvauksia.

1. **Liikunta**

a) Sählymaalivahdin varusteiden hankkiminen yhdessä Boomin ja Staabin kanssa

Boomi ja Staabi ehdottivat yhdessä hankittavaksi sählymaalivahdin varusteet. Hinta-arvio yhteensä noin 300 euroa, eli Iltakoulun osuus sata euroa. Henna tiedustelee, jos on mahdollista käyttää varusteita myös iltakoulun omalla vuorolla (jos oma vuoro saadaan varattua) ja palataan asiaan sen jälkeen.

b) Liikuntakokeilu

Siirretään helmikuun liikuntakokeilu maaliskuun alkuun, koska helmikuu on jo täynnä liikuntatapahtumia.

c) Hankipallo Staabin ja Interaktion kanssa

Hankipallo siirretään myös maaliskuun puolelle, ja hankipallo pidetään vain Staabin kanssa.

d) Ystävänpäivän pipolätkä

Patina ehdotti, että pidetään yhdessä pipolätkä-turnaus ystävänpäivänä. Ystävyysottelu tarkoitus pitää alustavasti Sorsapuiston kentällä.

e) Pipolätkäsarja

Staabi pyysi Iltakoulua mukaan pipolätkäsarjaan, mutta koska halukkaiden määrä voi olla alhainen, Iltakoulu järjestönä ei lähde mukaan mutta informoidaan mahdollisuudesta, jotta jäsenet voivat halutessaan osallistua.

f) Henna Hurskainen ehdotti, että hankitaan futsalhanskat budjettina kaksikymmentä euroa. Hyväksytään ehdotus.

*Henna poistuu klo 17.54.*

1. **Vuoden 2018 toimintakyselyn koonti**

Terhi Lintumaa ja Olivia Din Belle esittelivät vuoden 2018 toimintakyselyn vastaukset. Vastaajia oli melko vähän. Pääsääntöisesti oli tullut positiivista palautetta. Vanhemmille opiskelijoille toivottiin enemmän tapahtumia, ja toivottiin konttorikaljoja takaisin. Toivottiin enemmän työelämätapahtumia sekä alkoholittomia tapahtumia. Toivottiin enemmän perinteisiä kulttuuritapahtumia ja esimerkiksi tasting-tapahtumia. Toivottiin, että kehy-kohteesta infotaan jatkossa enemmän. Pikkujouluteemaa kritisoitiin yhdenvertaisuuden vastaisena ja ruokahävikistä esitettiin huolta. Vastaajat itse eivät olleet kokeneet häirintää mutta noin puolet olivat sitä havainneet. Tukihenkilötoimintaa kiiteltiin mutta lisäksi huomautettiin, että tukihenkilöt ovat joissain tapahtumissa juoneet sen verran että heitä voi olla hankala lähestyä. Kokonaisuutena toiminta nähtiin hyvänä ja kehittyneenä ja niin useat sektorit kuin yksittäiset tapahtumatkin saivat kiitosta.

*Olivia Din Belle ja Terh Lintumaa poistuvat klo 18.19*

1. **Viestintä** 
   1. Hallituksen Instagram-esittely

Aloitetaan esittelyt maanantaina 28.1. Jokainen hallituksen jäsen kirjaa viestintäkalenteriin itselleen sopivan päivän. Esittelyn tarkoituksena esitellä itseään ja pestiään.

* 1. Kalenterin esittely

Kalenteri löytyy iltakoulun Drivesta. Kalenteriin kootaan värikoodeittain tapahtumia, kokouksia, tulevia julkaisuja jne, jotta kaikki pysyvät paremmin ajan tasalla.

**11. Menneet tapahtumat**

a) Hallitussitsit 14.1.

Osallistujia hallituksesta oli yhteensä yhdeksän ja tapahtuma koettiin onnistuneena.

b) Vuoden avajaissauna 17.1.

Avajaissauna sai kehuja ja tapahtuma koettiin hauskana sekä onnistuneena. Osallistuja oli runsaasti kuten myös vaihto-opiskelijoita sekä vanhempia opiskelijoita.

* 1. Poikkitieteellinen Beer Pong -turnaus

Turnaus meni hyvin ja Staabi voitti. Tapahtuma myytiin loppuun, ja keräsi paikalle noin 150 henkilöä, jonka lisäksi oli myös katsojia. Iltakoululaisia oli mukana noin 15-20. Sama tapahtuma tullaan järjestämään myös vappuviikoilla.

**12. Tulevat tapahtumat**

a) Järjestöstartti 29.1.

Juulia Järvenpää ja Henna Hurskainen osallistuvat.

b) Iltakoulu Maalaa 30.1.

ilmoittautuneita tähän mennessä 12, eli neljä vielä mahtuu mukaan. Tapahtuma saanut jo nyt hyvää palautetta, vaikka ilmoittautumisessa oli unohdettu pyytää sähköpostia. Kaikille ilmoittautuneille on kuitenkin nyt ilmoitettu mukaan pääsystä.

c) Kaverisitsit 31.1.

Ilmoittautuneita on tällä hetkellä 100 henkilöä. Koska paikkoja on vielä jäljellä, tullaan perjantaina tarjoamaan mahdollisuutta ottaa sitseille enemmän kuin yksi kaveri. Alkuruokana nacho ja salsa, pääruokana tomaattipasta ja jälkiruoaksi keksejä. Panostetaan ruoissa enemmän vappusitseihin. Ruoka- ja juomaostokset tehdään Lidlissä. Toastit olivat esittäneet myös ostoslistaan ohjelmaa varten. Toastien teemana on Ay-liike.

d) Akateemisen kyykän MM-kisat 9.2.

Ei uutta tiedotettavaa.

e) Muut tulevat tapahtumat

- Huminat 12.2. Eventti on ulkona. Lippuja myydään päätalolla, Kide-sovelluksessa sekä perinteisesti ovella.

- Mahdollinen poikkitieteellinen tapahtuma Cortexin ja Interaktion kanssa. Tarkoituksena pitää maaliskuun lopussa, tapahtuma edelleen suunnitteluvaiheessa.

- Kolmioetkot 21.2. Staabin ja Managerin kanssa ystävänpäiväteemalla. Tapahtumaan sitouduttiin 330 eurolla. Hatanpään soutupaviljonki varattuna. Pyritään tiedottamaan asiasta tarpeeksi, jotta väkeä varmasti tulee.

- St. Patricks Day -sitsit. Alustava päivä 21.3. Tulevana perjantaina tapaaminen asian tiimoilta. Jatkoina toimivat kolmiot.

- Siirretään lavatanssit syksylle yhteistyökumppaneiden aikataulurajoitteiden vuoksi.

- Koneenrakentajakilta ehdotti yhteisiä sitsejä syksylle, pohditaan asiaa ja aikatauluja.

f) Vappuviikot

Vappuviikkojen teemaehdotuksena Selviytyjät.

Tapahtumia vappuviikoille:

1. 11.4 johdonalaisten ainejärjestöjen vapputapahtuma
2. Beer Pong -turnaus 23.4
3. Vappusitsit 30.4
4. Mahdollinen Game of Thrones katseluilta
5. Ruotsinlaivasimulaatio
6. Vappumökki
7. Pornobileet
8. Särkän Märkä (lippuja hankitaan mahdollisesti vähemmän kuin viime vuonna)
9. Pubiryömintä
10. Ehdotus Lexicalta yhteisistä sitseistä, pohditaan asiaa ja ajankäyttöä

**13. Koulutuspolitiikka**a) Syksyllä kv-paneeli

Pyritään järjestämään kv-paneeli, johon osallistuisi keskustelijoiksi kaksi kv-asiantuntijaa sekä kaksi poliittista toimijaa. Jos tapahtuma onnistuu jatkoissa voisi organisoida myös valtio-oppiin keskittyvän paneelin. Ryhdytään selvittämään mahdollisten panelistien kiinnostusta.

b) Rekrytoinnit opetusneuvostoon ja OPS-ryhmä

Opetusneuvoston kaikki paikat ovat avoinna, eli kaksi opiskelijaa molemmista opintosuunnista sekä näiden varajäsenet. Opetusneuvostossa käydään läpi muun muassa palautteita ja opiskeluun liittyviä asioita henkilökunnan kanssa. Rekrytointi aloitetaan mahdollisimman pian ja laitetaan sähköpostia politologit-listalle sekä viikkotiedotteeseen.

Opintosuunnitelma-ryhmän kokoontumisista ei vielä tarkempaa tietoa.

**14. Kehitysyhteistyö ja kansainvälisyys**

a) Kehy-sopimuksen uusiminen  
Jatketaan toistaiseksi Pamojan kanssa. Hallitus tekee kuitenkin kattavan kyselyn helmikuussa kehy-kohteesta ja luovuttaa vastaukset seuraavalle hallitukselle. Uusi hallitus voi näin ollen tehdä päätöksen kehy-kohteen vaihtamisesta vastausten perusteella.

b) Kv-yhteystyötapahtuma IA:n kanssa

Interaktio ehdotti vappuviikoille kv-yhteistyötapahtumaa. Päätettiin tehdä pubiryöminnästä kv-tapahtuma.

**15. Kulttuuri**

a) 5.2. tiistaina Runebergin päivä

tarjotaan aj-tilassa Runebergin torttuja. Juulia kyselee leipojilta, onko kukaan kiinnostunut/osaava leipomaan.

b) 13.2. Ystävänpäiväleffailta Oasis + Netflix

Alustavasti varataan Oasis 13. päivälle. Kellonaika tarkentuu myöhemmin. Pientä tarjoilua ja leffaäänestys vaihtoehdoista.

c) 18.3. Minna Canthin ja tasa-arvon päivä: teemailta & MAGS soittaan levyjä

Varataan esimerkiksi Toasin tila johon MAGS voisi tulla soittamaan levyjä. Interaktio osoitti myös kiinnostuksensa tapahtumasta. Selvitetään asiaa.

d) Viiniä sohvalla Hiski Haukkala

Tapahtuma järjestetään H-kadulla, jo alustavasti kysytty Hiskiltä josko hän on kiinnostunut. Selvitetään sopivaa päivämäärää.

**16**. **Työelämä ja alumni**

a) SYY:n sidosryhmien ainejärjestö- ja verkostoitumisillan osallistujat

Ilta järjestetään 7.2 klo 18. Osallistujia Samuel Jokela, Emilia Kautto ja Aino Uutela. Informoidaan illasta myös Antti Muttilaista.

b) Helmikuun LinkedIn-workshop

Päivämäärä selviää tulevana maanantaina, tapahtuma todennäköisesti yliopistolla.

c) Kevään excu

On esitetty toiveita, että excuille mahtuisi enemmän osallistujia joten kokeillaan jos saadaan aikataulutettua ja budjetoitua kolme excua, joista yksi excu voitaisiin järjestää hiiriviikkojen aikana. Asiaa selvitetään.

**17. Varainhankinta**

a) SYY:n ainejärjestötuki

Avustus haettu.

b) Tiikerihain sopimus tehty, myös Doris ja Kumma hoidossa. Pop-pankkia ei todennäköisesti saada yhteistyökumppaniksi.

**18. Valmennuskurssi**

Tähän mennessä kymmenen ihmistä ilmoittautunut, joista yksi tilannut materiaalipaketin.

**19. Yhdenvertaisuus ja tutorointi**

a) Fuksitapahtumien budjetti ja tutorointi

Rahastonhoitaja tarkentaa budjetin myöhemmin. Tutoreiden rekrytointi näillä näkymin alkaa maanantaina 28.1. ja loppuu 11.2. Hakemus tehdään motivaatiokirjeen muodossa. Haku julkaistaan politologien listalla sekä Facebookissa, ja hausta päivitetään myös Instagramiin.   
  
b) Reilun kaupan kutsu gaalaan   
Ilmoittautuminen 15.2 mennessä.

**20. Vuosijuhlat**

a) Toimikunta

Toimikunta järjestäytynyt ja asiat sujuvat. Tiloja kartoitetaan ja tilannetta päivitellään.

**21. Vuosijuhlat ja edustus**

Boomi Ry:n vuosijuhlille pitää ilmoittautua 27.1. mennessä. Vuosijuhlat järjestetään 8.3. Puheenjohtaja osallistuu, ja toinen osallistuja päätetään arvonnalla myöhemmin.

Puheenjohtaja saa itse päättää kaksi edustusjuhlaa mihin osallistua vuoden aikana ja osallistuu muihin tilaisuuksiin, jos on tarve. Hallituslaiset ovat etusijalla, ja jos halukkaita ei esiinny puheenjohtaja edustaa.

**22. Muut esille tulevat asiat**

FAIA ehdotti, että he päivystävät aj-tilaa 14.2 jossa esittelevät toimintaansa. Leipovat päivystykseen jotain pientä.

Oli tullut kutsu Messukylän työväentalolle opiskelijajärjestöjen avoimien ovien päivään 14.2. Päätetään mahdollisista osallistujista mieluummin.

**23. Seuraavan kokouksen ajankohta**Seuraava kokous 6.2 klo 16.

**24. Kokouksen päättäminen**

Päätetään kokous klo 20.08

Samuel Jokela, puheenjohtaja Juulia Hietala, sihteeri

Emilia Kautto, pöytäkirjantarkastaja Henna Hurskainen, pöytäkirjantarkastaja